text: Skal vi frygte rockerne
  17 juli 2011 kl. 09.11
  Politikere og naboer reagerer ofte meget kraftigt, når rockerne rykker ind.
  Det er aktuelt sket i Padborg - og skete også i Vejle og Kolding, da rockerne etablerede sig der.
  Men erfaringerne fra både Vejle og Kolding er, at der tilsyneladende ikke er nogen grund til at være bange.
  Almindelige mennesker - bl.a. naboer - har ikke mærket noget til rockernes indtog. 
  Der har ifølge politikere i såvel Vejle som Kolding ikke været problemer med rockerne. Ingen episoder, hvor almindelige borgere har oplevet ubehageligheder.
  I Vejle og Kolding blev der etableret såkaldte banderåd for at hindre at rockerne skulle rekruttere nye medlemmer blandt byernes unge.
  I begge kommuner blev der lagt op til at rockerne skulle ud af byerne, men det er ikke sket.
  